PMIndiaData/PMIndiaSum huggingface dataset:
ఆధార్ ను ప్రజల కు అనుకూలమైనది గా తీర్చిదిద్దడం

ఆధార్ కార్డు ను ప్రజల కు అనుకూలమైన విధం గా రూపొందించాలనే లక్ష్యం తో ఆధార్ మరియు ఇతర శాసనాల (సవరణ) ఆర్డినెన్సు, 2019 స్థానం లో చట్టాన్ని తీసుకు రావడానికి ఆధార్ మరియు ఇతర శాసనాల (సవరణ) బిల్లు, 2019 ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదించింది. 2019వ సంవత్సరం మార్చి 2వ తేదీ న రాష్ట్రపతి జారీ చేసిన ఆర్డినెన్సు లో పేర్కొన్న సవరణల నే బిల్లు లో ప్రతిపాదించడం జరిగింది. బిల్లు ను రాబోయే పార్లమెంట్ సమావేశాల లో ప్రవేశపెడతారు. ఆధార్ కార్డు ను మరింత ప్రజానుకూలం గాను, పౌరుల కు వినియోగ యోగ్యం గాను మార్చే ఈ నిర్ణయం వల్ల దీర్ఘకాలిక ప్రయోజనాలు సమకూరేందుకు అవకాశం ఉంది. ప్రభావం: ప్రజల కు ప్రయోజనకరమైన సేవల ను అందించేందుకు, ఆధార్ దుర్వినియోగాన్ని నివారించేందుకు మరింత శక్తివంతమైన యంత్రాంగం యుఐడిఎఐ సంస్థ కు ఏర్పడేటందుకు ఈ నిర్ణయం తోడ్పడుతుంది. పార్లమెంట్ ఆమోదించిన చట్ట ప్రకారం అవసరమైతే తప్ప ఈ సవరణ తరువాత ఆధార్ సంఖ్య ఉన్నట్లు రుజువు చూపవలసిందిగా, తమ గుర్తింపు ను ప్రమాణీకరించవలసింది గా ఏ వ్యక్తి ని నిర్బంధించడం జరుగదు. ప్రతిపాదిత సవరణల అనంతరం సాధారణ ప్రజానీకం సౌకర్యం కోసం బ్యాంకు ఖాతాలు తెరచే కాలం లో టెలిగ్రాఫ్ చట్టం, 1885 మరియు ద్రవ్య అక్రమ చలామణీ నిరోధక చట్టం, 2002 ప్రకారం కె వై సి పత్రం గా ఆధార్ సంఖ్య ను స్వచ్చందం గా చూపవచ్చును. వివరాలు : సవరణ ల ప్రధానాంశాలు దిగువ విధం గా ఉన్నాయి – ఆధార్ సంఖ్య సొంతదారు అనుమతి తో భౌతికం గా, ఎలక్ట్రానిక్ పద్ధతి లో గుర్తింపు ను రుజువు పరచుకోవచ్చును; పన్నెండు అంకెలను కలిగివుండే ఆధార్ సంఖ్య ను వినియోగించే వెసులుబాటు మరియు దీనికి ప్రత్యామ్నాయం గా వర్చువల్ గుర్తింపు ను ఉపయోగించుకొనే సౌలభ్యం. ఇలాగ ఎందుకంటే, వ్యక్తి యొక్క వాస్తవిక ఆధార్ సంఖ్య ను దాచి ఉంచ వచ్చును; ఆధార్ సంఖ్య ఉన్న పిల్లలు వారికి పద్దెనిమిది సంవత్సరాల వయస్సు వచ్చే కన్నా ముందు వారి యొక్క ఆధార్ సంఖ్య ను రద్దు చేసుకొనేందుకు అవకాశం ఉంటుంది; ఆధార్ జారీ సంస్థ పొందుపరచిన గోప్యత, భద్రత ప్రమాణాల ను పాటించిన సంస్థలు మాత్రమే ఆధార్ ధ్రువీకరణ ను జరపాలి; అది పార్లమెంట్ ఆమోదించిన శాసనం ప్రకారం అనుమతించబడి లేక కేంద్ర ప్రభుత్వ నిర్దేశిత నియమాల ప్రకారం రాజ్యహితమై ఉండాలి; టెలిగ్రాఫ్ చట్టం, 1885 మరియు ద్రవ్య అక్రమ చలామణీ నిరోధక చట్టం, 2002 ల ప్రకారం కె వై సి పత్రం గా ఆధార్ సంఖ్య ను స్వచ్చందం గా చూపినప్పుడు ప్రమాణీకరణ కు అనుమతించవచ్చును; ప్రైవేటు సంస్థ లు ఆధార్ వినియోగించడానికి సంబంధించిన ఆధార్ చట్టం లోని 57వ సెక్షన్ ను తొలగించాలనే ప్రతిపాదన కు చోటు కల్పించడమైంది; ఆధార్ సంఖ్య ద్రువీకరణ కు అంగీకరించనప్పుడు లేక ద్రువీకరించలేనప్పుడు ఏ వ్యక్తి ని సేవలు అందుకోవడానికి వీలు లేకుండా ఉంచజాలరు. యూనీక్ ఐడెంటిఫికేశన్ అథారిటీ ఆఫ్ ఇండియా ఫండ్ ను ఏర్పాటు చేసే ప్రతిపాదన ది; ఆధార్ వ్యవస్థ లోని సంస్థలు ఆధార్ చట్టం మరియు నిబంధనలు ఉల్లంఘించినప్పుడు జరిమానా కు, తీర్పుల కు, అప్పీలు కు అవకాశం ఉంటుంది. పూర్వరంగం: ఆధార్ మరియు ఇతర శాసనాల (సవరణ) ఆర్డినెన్సు, 2019 గుణ దోషాల ను మంత్రివర్గం 2019వ సంవత్సరం ఫిబ్రవరి 28వ తేదీన జరిగిన సమావేశం లో పరిశీలించింది. రాష్ట్రపతి 2019 మార్చి 2వ తేదీ న ఆర్డినెన్సు ను ప్రకటించారు. ఇతర అంశాల తో పాటు సర్వన్నత న్యాయస్థానం ఆదేశాలు మరియు జస్టిస్ బి.ఎన్. శ్రీ కృష్ణ (రిటైర్డ్) సంఘం సిఫారసు ల మేరకు ఆధార్ చట్టాన్ని పటిష్టం చేసేందుకు ఆధార్ మరియు ఇతర శాసనాల (సవరణ) ఆర్డినెన్సు, 2019 ను ఉద్దేశించడమైంది.
పద్మ పురస్కారాల కార్యక్రమాని కి హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న పద్మ పురస్కారాల ప్రదానం కార్యక్రమాని కి హాజరయ్యారు. ఆ పురస్కారాల ను జీవన యాత్ర లో విభిన్న వర్గాల కు చెందిన విశిష్ట వ్యక్తుల కు ఇవ్వడమైంది. ప్రధాన మంత్రి ఒక ట్వీట్ లో – ‘‘జీవన యాత్ర లో విభిన్న వర్గాల కు చెందిన ప్రముఖుల కు ప్రదానం చేసేటటువంటి పద్మ పురస్కారాల కార్యక్రమం లో నేను పాలుపంచుకొన్నాను. వారి కార్యసాధనల ను మరియు సమాజాని కి వారు అందించినటువంటి తోడ్పాటు ను చూసుకొని మనం ఎంతగానో గర్విస్తున్నాం.’’ అని పేర్కొన్నారు.
న‌వ్ రేహ్ నాడు ప్ర‌జ‌ల‌కు అభినంద‌న‌లు తెలిపిన ప్ర‌ధాన మంత్రి

న‌వ‌రేహ్ సంద‌ర్భంగా ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘న‌వ‌రేహ్ ముబార‌క్! కొత్త సంవ‌త్స‌రం ఆరంభం అవుతున్న వేళ ప్ర‌తి ఒక్క‌రి జీవితంలో మ‌హ‌త్త‌ర‌మైన సంతోషం, సమృద్ధి, ఇంకా మంచి ఆరోగ్యం వెల్లివిరియాల‌ని ఆ ఈశ్వ‌రుడిని నేను ప్రార్థిస్తున్నాను. క‌శ్మీరీ పండిత స‌ముదాయం యొక్క సుసంప‌న్నమైన సంస్కృతిని చూసుకొని భార‌తదేశ పౌరులు గొప్ప‌గా గ‌ర్విస్తున్నారు’’ అని ప్ర‌ధాన మంత్రి త‌న సందేశంలో పేర్కొన్నారు.
దోహా లో భారతీయ సమూహాన్ని ఉద్దేశించి ప్రసంగించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఆదివారం సాయంత్రం జెనీవాకు బయలుదేరడానికి కొద్ది సేపు ముందు దోహా లో భారతీయ సమూహాన్ని కలుసుకొన్నారు. వారిని ఉద్దేశించి ఆయన ప్రసంగించారు. కతర్ లో పలువురు ఉత్సాహంగా ప్రధాన మంత్రిని కలుసుకోవడానికి తరలివచ్చారు. వారిని ఉద్దేశించి ప్రధాన మంత్రి మాట్లాడుతూ, వారు భారతదేశంతో వారు తమ బంధాన్ని ఎన్నటికీ వదులుకోలేరని వ్యాఖ్యానించారు. ప్రపంచం అంతటా భారతదేశం ప్రతిష్ట పెరుగుతోందని, భారతదేశం పట్ల ప్రపంచ వ్యాప్తంగా ఎనలేని కుతూహలం నెలకొన్నదని ఆయన తెలిపారు. ఈ మార్పునకు భారతదేశంలోని 125 కోట్ల మంది ప్రజలుకారణమని ఆయన అన్నారు. భారతదేశం ఇవాళ ప్రపంచంలో అత్యంత వేగంగా వృద్ధి చెందుతున్న ప్రధాన ఆర్థిక వ్యవస్థ అన్న విషయాన్ని ప్రపంచ ఏజెన్సీలు ఒప్పుకొంటున్నాయని, ప్రపంచం మాంద్యాన్ని ఎదుర్కొంటున్నప్పటికీ గడచిన త్రైమాసికంలో భారతదేశం 7.9 శాతం జి డి పి వృద్ధిని సాధించిందని ప్రధాన మంత్రి వివరించారు. అవినీతి భారతదేశానికి ఎంతో కాలంగా సమస్యలను సృష్టించిందని, దీనిని నిర్మూలించాలని తమ ప్రభుత్వం పట్టుదలతో ఉంద‌ని ప్రధాన మంత్రి అన్నారు. తన కతర్ పర్యటన ఫలప్రదం అయినట్లు, ఇరు దేశాల మధ్య దృఢ‌మైన‌ మైత్రితో కూడిన ఒక కొత్త శకాన్ని ఆవిష్కరించే విధంగా సమగ్రమైన సంప్రదింపులు చోటు చేసుకొన్నట్లు ఆయన చెప్పారు. ఈ పర్యటన సందర్భంగా అపూర్వమైన ఆప్యాయతను, ఆతిథ్యాన్ని అందించినందుకు కతర్ ప్రజలకు, ప్రభుత్వానికి ప్రధాన మంత్రి కృత‌జ్ఞ‌త‌లు తెలిపారు.
వైద్య విద్య లో సంస్కరణలు వేగవంతం

ప్రధాన మంత్రి శ్రీ నరేంద్ర మోదీ నేతృత్వంలోని ఎన్ డిఎ ప్రభుత్వ ప్రధాన లక్ష్యాల లో ఒకటైన దేశ పౌరుల కు నాణ్యమైన ఆరోగ్య సంరక్షణ లక్ష్యాన్ని సాధించే ప్రక్రియ కు ఊతాన్ని అందించేందుకు వైద్య విద్య రంగం లో సంస్కరణలు. ప్రభుత్వం ఇచ్చిన మరొక హామీ ని నెరవేర్చే ఉద్దేశం తో, ఆ స్పూర్తి ని కొనసాగించడం కోసం ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం, భారత వైద్య మండలి (సవరణ) బిల్లు, 2019 కి ఆమోదం తెలిపింది. భారత వైద్య మండలి (సవరణ) రెండో ఆర్డినెన్స్, 2019 స్థానం లో పార్లమెంట్ చట్టం చేయడానికి వీలు గా తెస్తున్న ఈ బిల్లు ను తీసుకువస్తారు. ఈ బిల్లు ను రాబోయే పార్లమెంట్ సమావేశాల లో ప్రవేశపెడతారు. ఈ చర్య దేశం లో వైద్య విద్య పరిపాలన లో పారదర్శకత్వానికి, జవాబుదారీతనాని కి మరియు నాణ్యత కు పూచీపడనుంది. ప్రభావం: • ఎం సిఐ ని 26.09.2018 నుండి రెండు సంవత్సరాల పాటు రద్దు చేసేందుకు మార్గాన్ని కొత్త బిల్లు సుగమం చేస్తుంది. • ఆ కాలం లో, ఐఎంసి చట్టం, 1956 ప్రకారం ఎం సిఐ విధులను, అధికారాలను గవర్నర్ల బోర్డు నిర్వహించవలసివుంటుంది. • గవర్నర్ల బోర్డు లో సభ్యుల ను ఇప్పుడు ఉన్న 7 మంది నుండి 12 మంది కి పెంచడం జరుగుతుంది. పూర్వరంగం: ఐఎంసి చట్టం, 1956 నిబంధనల ను పట్టించుకోకుండా ఎంసిఐ ఏకపక్షం గా చర్యలు తీసుకుంటున్నట్లు కేంద్ర ఆరోగ్య కుటుంబ సంక్షేమ మంత్రిత్వ శాఖ దృష్టి కి వచ్చింది. అంతేకాక ఎంసిఐ పనితీరు ను పర్యవేక్షించేందుకు సర్వోన్నత న్యాయస్థానం నియమించిన పర్యవేక్షక సంఘం కూడా ఎంసిఐ తమ ఆదేశాల ను పాటించడం లేదని అనేక సందర్బాల ను ఉదహరించింది. తరువాత సంఘ సభ్యులంతా రాజీనామా చేశారు. ఈ పరిణామాల దృష్ట్యా వైద్య విద్య పరిపాలన లో పారదర్శకత్వం, జవాబుదారీతనం, నాణ్యత లు ఉండేలా చూసేందుకు ఎంసిఐ స్థానం లో ప్రత్యామ్నాయ యంత్రాంగాన్ని ఏర్పాటు చేసేందుకు 26.09.2018న జారీచేసిన భారత వైద్య మండలి (సవరణ) ఆర్డినెన్సు, 2018 ద్వారా ఎంసిఐని రద్దు చేసి దాని వ్యవహారాలను ప్రముఖ డాక్టర్లతో కూడిన గవర్నర్ల బోర్డు కు అప్పగించాలని నిర్ణయించడం జరిగింది. నీతి ఆయోగ్ సభ్యుడు డాక్టర్ వి.కె. పాల్ అధ్యక్షతన మరో ఆరుగురు సభ్యుల తో గవర్నర్ల బోర్డు ను ఏర్పాటు చేయడం జరిగింది. శాసన ప్రక్రియ: తదనంతరం, భారత వైద్య మండలి (సవరణ) ఆర్డినెన్సు, 2018 స్థానం లో భారత వైద్య మండలి (సవరణ) బిల్లు, 2018 ను గత డిసెంబర్ 14 న లోక్ సభ లో ప్రవేశపెట్టి అదే సంవత్సరం లో డిసెంబర్ 31వ తేదీ న ఆమోదించడం జరిగింది. అయితే పార్లమెంట్ శీతకాల సమావేశాల లో అన్నిరకాల ప్రయత్నాలు చేసినా బిల్లు ను రాజ్య సభ లో చేపట్టి ఆమోదించడం జరుగ లేదు. 2019 జనవరి 9వ తేదీ న రాజ్య సభ నిరవధికం గా వాయిదా పడింది. ఎంసిఐ విధుల ను గవర్నర్ల బోర్డు కొనసాగించేందుకు వీలు గా భారత వైద్య మండలి (సవరణ) ఆర్డినెన్సు, 2019 పేరిట కొత్త ఆర్డినెన్సు ను జారీ చేయడం జరిగింది. ఆర్డినెన్సు స్థానం లో లోక్ సభ లో ప్రవేశపెట్టి ఆమోదించిన బిల్లు ను 2019 బడ్జెటు సమావేశాల లో కూడా రాజ్య సభ లో చేపట్టి ఆమోదించడం కుదర లేదు. ఆ తరువాత 21.02.2019న భారత వైద్య మండలి (సవరణ) రెండవ ఆర్డినెన్సు , 2019ను జారీ చేయడం జరిగింది. 16వ లోక్ సభ రద్దు కావడం వల్ల ఆర్డినెన్సు స్థానం లో లోక్ సభ లో పెండింగు లో ఉన్న భారత వైద్య మండలి (సవరణ) బిల్లు, 2018 కు కాలం తీరింది. అందువల్ల భారత వైద్య మండలి (సవరణ) రెండో ఆర్డినెన్సు, 2019 స్థానం లో చట్టాన్ని తీసుకురావడానికి కొత్త గా పార్లమెంటు లో భారత వైద్య మండలి (సవరణ) బిల్లు, 2019 ప్రవేశపెట్టాలన్న ప్రతిపాదన కు మంత్రివర్గం ఆమోదం తెలిపింది.
జాతీయ విజ్ఞాన‌ శాస్త్ర దినం నాడు శాస్త్రవేత్త లకు అభినందన లు తెలిపిన ప్రధాన మంత్రి

జాతీయ విజ్ఞాన‌ శాస్త్ర దినం సందర్భం లో శాస్త్రవేత్తల కు ప్రధాన మంత్రి శ్రీ నరేంద్ర మోదీ అభినందన లు తెలిపారు. ‘‘జాతీయ విజ్ఞాన‌ శాస్త్ర దినం మన శాస్త్రవేత్తల ప్రతిభ కు మరియు దృఢ దీక్ష కు ప్రణామం అర్పించేటటువంటి ఒక సందర్భం. వారి లోని నూతన ఆవిష్కరణ సంబంధిత ఉత్సాహం మరియు మార్గదర్శక స్ఫూర్తి తో నిండినటువంటి పరిశోధన లు భారతదేశాని కే కాకుండా ప్రపంచాని కి కూడా సహాయకారి గా నిలచాయి. భారతదేశ విజ్ఞాన‌ శాస్త్ర రంగం వర్ధిల్లుగాక; మరి, మన యువ మస్తిష్కాలు విజ్ఞాన‌ శాస్త్రం అంటే మరింత ఎక్కువ కుతూహలాన్ని పెంపొందించుకొనుగాక. మా వంతు గా, భారత ప్రభుత్వం దేశం లో వినూత్న ఆవిష్కరణలకు, పరిశోధనల కు మరింత ఉత్తమమైనటువంటి వాతావరణాన్ని ఏర్పరచడం కోసం అసంఖ్యాక ప్రయత్నాల ను చేస్తున్నది. ఈ సంవత్సరం ఆరంభం లో ఇండియన్ సైన్స్ కాంగ్రెస్ ను నిర్వహించిన తరుణం లో విజ్ఞాన‌ శాస్త్రాని కి సంబంధించిన అంశాల ను గురించి నేను మాట్లాడాను. అవే విషయాల ను మీతో మరొక్క మారు పంచుకొంటున్నాను’’ అని ఒక సందేశం లో ప్రధాన మంత్రి పేర్కొన్నారు.
అకౌంటెంట్స్ జ‌న‌ర‌ల్ స‌మావేశాన్ని ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపటి రోజు న అంటే 2019వ సంవ‌త్స‌రం న‌వంబ‌ర్ 21వ తేదీ న అకౌంటెంట్స్ జ‌న‌ర‌ల్ మ‌రియు డిప్యూటీ అకౌంటెంట్స్ జ‌న‌ర‌ల్ స‌మావేశ లో ప్ర‌సంగించ‌నున్నారు. దేశ‌ వ్యాప్త ఎఎస్‌జి మ‌రియు డిప్యూటీ ఎఎస్‌జి ల‌ను ఉద్దేశించి ప్ర‌సంగించే క‌న్నా ముందు కంప్ట్రోలర్ ఎండ్ ఆడిటర్ జనరల్ ఆఫ్ ఇండియా కార్యాల‌యం లో మ‌హాత్మ గాంధీ విగ్ర‌హాన్ని శ్రీ న‌రేంద్ర మోదీ ఆవిష్క‌రించ‌నున్నారు. ప్ర‌స్తుత స‌మావేశాని కి ఇతివృత్తం గా ‘ట్రాన్స్‌ఫార్మింగ్ ఆడిట్ ఎండ్ అశ్యువర‌న్స్ ఇన్ ఎ డిజిట‌ల్ వ‌ర‌ల్డ్’ అనే అంశం ఉంటుంది. జ్ఞానాన్ని మరియు అనుభ‌వాన్ని ఏకీకృతం చేసుకోవ‌డం కోసం మరియు రాబోయే కొన్ని సంవ‌త్స‌రాల కాలాని కి గాను ఇండియ‌న్ ఆడిట్ ఎండ్ అకౌంట్స్ డిపార్ట్‌మెంట్ యొక్క ప‌థాన్ని నిర్దేశించ‌డం కోసం ఈ స‌మావేశాన్ని నిర్వ‌హించడం జరుగుతోంది. ప్ర‌భుత్వం ఏ విధం గా అయితే డేటా ఆధారితం గా ప‌నిచేయడాన్ని పెంచుకొంటున్నదో- ఆ క్రమం లో భాగం గా- ప్ర‌స్తుతం శ‌ర వేగం గా మారుతున్న‌టువంటి విధాన‌ ప‌ర‌మైన మ‌రియు పాల‌న సంబంధిత వాతావ‌ర‌ణం లో ఈ విభాగాన్ని సాంకేతిక విజ్ఞాన చోద‌క సంస్థ గా మార్పు చేసేందుకు అనుస‌రించ‌వ‌ల‌సిన మార్గాల ను గురించి చ‌ర్చించ‌డం కోసం ప్యానెల్ చర్చల ను మ‌రియు గ్రూపు వారీ చ‌ర్చ‌ల ను చేప‌ట్టనున్నారు. ఈ విభాగం ‘ఒన్ ఐఎ & ఎడి – ఒన్ సిస్ట‌మ్’ను అమ‌లు ప‌ర‌చ‌డం ద్వారా అంత‌ర్గ‌తం గా ఆడిట్ ప్ర‌క్రియ‌ల ను స్వ‌యంచాలితం గా మార్చుతోంది. ఈ విభాగం ఇంట‌ర్ యాక్టివ్ అకౌంట్ లు మ‌రియు డిజిట‌ల్ ఆడిట్ నివేదిక‌ల ను స‌మ‌ర్పించ‌డం కోసం ఆడిటీ యూనిట్లు త‌ర‌లి వ‌చ్చే అవ‌స‌రాన్ని క‌నీస స్థాయి కి కుదించే దిశ గా ప‌య‌నిస్తున్న‌ది. నాలిజ్ బేస్ ను సంస్థాగ‌తం చేసే ప్ర‌య‌త్నాలు, జ్ఞాన వ‌న‌రుల ను నిల్వ చేసేందుకు ఐటి ఆధారిత ప్లాట్ ఫార్మ్ యొక్క స‌హాయాన్ని తీసుకొనేందుకు, అలాగే, ఆడిట‌ర్ ల కోసం ఎనీ టైమ్, ఎనీ వేర్ ల‌ర్నింగ్ తో పాటు ఐటి ఆధారిత టూల్ కిట్స్ ను అభివృద్ధి ప‌ర‌చేందుకు కూడా కృషి జ‌రుగుతున్నది. నూతన త‌రాని కి చెందిన, సాంకేతిక విజ్ఞాన చోద‌క భార‌త‌దేశం విస‌రుతున్నటువంటి స‌వాళ్ళ కు త‌ట్టుకొని నిలచేటట్టు ఇండియ‌న్ ఆడిట్ ఎండ్ అకౌంట్స్ డిపార్ట్‌మెంట్ గ‌త కొద్ది సంవ‌త్స‌రాలు గా ఆడిట్ లో మార్పు ను ఆవిష్కరించే దిశ గా సాగుతున్నది.
ఉత్తర కాశి లో బస్సు ప్రమాదం మృతులకు ప్రధాన మంత్రి సంతాపం; ప్రమాద బాధితులకు అనుగ్రహ పూర్వక చెల్లింపును గురించి ప్రకటన

ప్రధాన మంత్రి శ్రీ నరేంద్ర మోదీ ఉత్తరాఖండ్ లోని ఉత్తర కాశి లో జరిగిన బస్సు ప్రమాదంలో ప్రాణనష్టం జరగడం పట్ల వేదనను వ్యక్తం చేశారు. ‘‘ఉత్తర కాశి లో దురదృష్టవశాత్తు జరిగిన బస్సు ప్రమాదంలో ఆప్తులను కోల్పోయిన వారికి ఇదే నా సంఘీభావం. మరణించిన వారి ఆత్మకు శాంతి లభించుగాక. ఈ ఘటనలో గాయపడిన వారు త్వరగా కోలుకొంటారని ఆశిస్తున్నాను’’ అని ప్రధాన మంత్రి శ్రీ నరేంద్ర మోదీ తన సందేశంలో పేర్కొన్నారు. బస్సు ప్రమాదంలో చనిపోయిన వారి సంబంధికులకు పిఎమ్ ఎన్ఆర్ఎఫ్ నుండి రూ.2 లక్షల వంతున, గాయపడిన వారికి రూ.50,000 వంతున అనుగ్రహపూర్వక చెల్లింపును ప్రధాన మంత్రి ప్రకటించారు.
ఈస్టర్న్ రైల్వేకు చెందిన మెకానికల్ డిపార్ట్ మెంట్ లో చీఫ్ వర్క్ స్ మేనేజర్ ఉద్యోగాన్ని ఏర్పాటు చేసే ప్రతిపాదనకు మంత్రిమండలి ఆమోదం

ఈస్టర్న్ రైల్వేలోని డాన్ కుని లో ఉన్న డీజిల్ కాంపొనంట్ ఫ్యాక్టరీ మెకానికల్ డిపార్ట్ మెంట్ లో రెవెన్యూ చార్జ్ డ్ సీనియర్ అడ్మినిస్ట్రేటివ్ గ్రేడ్ (ఎస్ఎజి) పోస్ట్ ఆఫ్ చీఫ్ వర్క్ స్ మేనేజర్ (సిడబ్ల్యుఎమ్) ను ఏర్పాటు చేసే ప్రతిపాదనను కేంద్ర మంత్రిమండలి ఆమోదించింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈస్టర్న్ రైల్వేలోని డాన్ కుని లో ఉన్న డీజిల్ కాంపొనంట్ ఫ్యాక్టరీ లో ఈ పదవి ఒక కీలకమైన భాగం. ఇది ఆ కర్మాగారం సరిగ్గా పనిచేసేటట్లు చూడటానికి, నిర్దిష్ట లక్ష్యాలను సాధించడానికి దోహదపడనున్నది. ఈ పోస్టు వల్ల రైల్వేలకు ఏడాదికి రూ.16,79,400 ఖర్చవుతుంది. పూర్వ రంగం ఈస్టర్న్ రైల్వేలోని డాన్ కుని లో ఉన్న డీజిల్ లోకోమోటివ్ కాంపొనంట్ ఫ్యాక్టరీ ని సంవత్సరానికి 100 హై హార్స్ పవర్ కలిగిన డీజిల్ లోకోమోటివ్ అండర్-ఫ్రేమ్స్ ను తయారు చేయడంతో పాటు, ఏడాదికి 72 క్రాంక్ కేస్ మెషినింగ్ కోసం ఏర్పాటు చేశారు. లోకో ఉత్పాదన అవసరాలు మరియు డీజిల్ లోకోమోటివ్ వర్క్ స్ / వారణాసి లోని సొంత తయారీ మరియు మెషినింగ్ కెపాసిటీ కి మధ్య ఉన్న అంతరాన్ని పూడ్చటమనేది దీని ఏర్పాటు లోని ముఖ్య ఉద్దేశంగా ఉంది. ఈ కర్మాగారం డీజిల్ లోకోమోటివ్ వర్క్ స్ / వారణాసి కి సోదరి సంస్థగా నడుస్తుంది.
మిలాద్-ఉన్‌-నబీ నేపథ్యంలో ప్రధానమంత్రి శుభాకాంక్షలు

మిలాద్‌-ఉన్‌-నబీ సందర్భంగా ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ఒక ట్వీట్‌ ద్వారా పంపిన సందేశంలో: “మిలాద్-ఉన్-నబీ శుభాకాంక్షలు. ఈ సందర్భంగా మన సమాజంలో శాంతి, ఐక్యత, కరుణతో కూడిన స్ఫూర్తి మరింతగా వెల్లివిరియాలని ఆకాంక్షిస్తున్నాను.. ఈద్ ముబారక్” అని ప్రధాని పేర్కొన్నారు.
సౌదీ అరేబియా తొక్కిస‌లాటలో జ‌రిగిన‌ ప్రాణ‌న‌ష్టంపై ప్ర‌ధాని సంతాపం

సౌదీ అరేబియాలో తొక్కిస‌లాట వ‌ల్ల క‌లిగిన ప్రాణ‌న‌ష్టంపై ప్ర‌ధాని శ్రీ న‌రేంద్ర మోదీ సంతాపం ప్ర‌క‌టించారు. మ‌క్కాలో జ‌రిగిన సంఘ‌ట‌న విచార‌క‌రం. తొక్కిస‌లాట వ‌ల్ల క‌లిగిన ప్రాణ‌న‌ష్టం బాధించింది. బాధిత కుటుంబాల‌కు నా సానుభూతి, గాయ‌ప‌డ్డ వారి కోసం ప్రార్థిస్తున్నాను అని ప్ర‌ధాని త‌న సందేశంలో తెలిపారు.
సిఆర్ఇడిఎఐ యూత్‌కాన్‌-19 లో రేపు ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్ర‌వ‌రి 13వ తేదీ న న్యూ ఢిల్లీ లోని తాల్‌క‌టోరా స్టేడియమ్ లో సిఆర్ఇడిఎఐ యూత్ కాన్‌-19 ని ఉద్దేశించి ప్ర‌సంగించ‌నున్నారు. ఈ కార్య‌క్ర‌మాన్ని కాన్‌ఫెడ‌రేశ‌న్ ఆఫ్ రియ‌ల్ ఎస్టేట్ డివెల‌ప‌ర్స్ అసోసియేశ‌న్‌ ఆఫ్ ఇండియా (సిఆర్ఇడిఎఐ- క్రెడాయ్) నిర్వ‌హిస్తోంది. సిఆర్ఇడిఎఐ ఏర్పాటు చేసిన ప్ర‌ద‌ర్శ‌న ను కూడా ప్ర‌ధాన మంత్రి సంద‌ర్శించ‌నున్నారు. భార‌త‌దేశం లో స్థిరాస్తి ప‌రిశ్ర‌మ భ‌విష్య‌త్తు ను దృష్టి లో పెట్టుకొని సిఆర్ఇడిఎఐ ప్రతి ఏటా యువ‌జ‌న స‌ద‌స్సు ను యూత్‌కాన్ పేరిట నిర్వ‌హిస్తూ వ‌స్తోంది. భార‌త‌దేశం లో 200కు పైగా న‌గ‌రాల కు చెందిన స్థిరాస్తి అభివృద్ధిదారు సంస్థ‌ల కు ప్రాతినిధ్యం వ‌హిస్తున్న స‌ర్వోన్న‌త సంఘ‌మైన‌టువంటి సిఆర్ఇడిఎఐ ని 1999వ సంవ‌త్స‌రం లో స్థాపించ‌డ‌మైంది.
మ‌హాత్మ గాంధీ ఇంట‌ర్‌ నేశ‌న‌ల్ శానిటేష‌న్ కన్‌వెన్శ‌న్ ముగింపు స‌మావేశం లో ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లో ఈ రోజు జ‌రిగిన మ‌హాత్మ గాంధీ ఇంట‌ర్‌ నేశ‌న‌ల్ శానిటేష‌న్ క‌న్‌వెన్శ‌న్ (ఎంజిఐఎస్‌సి)లో ప్ర‌సంగించారు. ప్ర‌పంచం న‌లు మూలల నుండి పారిశుధ్య మంత్రుల ను మరియు నీరు, పారిశుధ్యం, ఇంకా ఆరోగ్య ర‌క్ష‌ణ.. డ‌బ్ల్యుఎఎస్‌హెచ్ రంగాల లోని ఇత‌ర నాయ‌కుల ను ఒక చోటు కు చేర్చే, నాలుగు రోజుల పాటు జరిగే అంత‌ర్జాతీయ స‌మావేశ‌మే ఎంజిఐఎస్‌సి. ప్ర‌ధాన మంత్రి ఒక డిజిట‌ల్ ఎగ్జిబిష‌న్ ను సంద‌ర్శించారు. ఈ కార్య‌క్ర‌మం లో ప్ర‌ధాన మంత్రి వెంట ఐక్య రాజ్య సమితి సెక్రటరి జనరల్ శ్రీ ఎంటోనియో గుటేరేజ్ ఉన్నారు. ఉన్న‌తాధికారులు వేదిక మీద నుండి మ‌హాత్మ గాంధీ స్మార‌క త‌పాలా బిళ్ళ‌ ల‌తో పాటు మ‌హాత్మ గాంధీ కి ఎంతో ఇష్ట‌మైన కీర్త‌న అయిన ‘‘వైష్ణ‌వ జ‌న తో’’ ఆధారంగా రూపొందించిన ఓ సిడి ని కూడా ఆవిష్క‌రించారు. స్వ‌చ్ఛ్ భార‌త్ అవార్డు ల‌ను సైతం ఈ సంద‌ర్భంగా ప్ర‌దానం చేశారు. మ‌హాత్మ గాంధీ స్వ‌చ్ఛ‌త కు ఇచ్చిన‌టువంటి ప్రాధాన్యాన్ని గురించి ప్ర‌ధాన మంత్రి త‌న ప్ర‌సంగం లో ప్ర‌స్తావించారు. 1945వ సంవ‌త్స‌రం లో ప్ర‌చురిత‌మైన‌ మ‌హాత్మ గాంధీ ర‌చ‌న ‘‘క‌న్‌స్ట్ర‌క్టివ్ ప్రోగ్రామ్’’ను ప్ర‌ధాన మంత్రి గుర్తు కు తెచ్చారు. గ్రామీణ ప్రాంతాల లో పారిశుధ్యాన్ని ఈ ర‌చ‌న లో ముఖ్య‌ాంశం గా వివ‌రించ‌డ‌మైంది. ప‌రిశుభ్ర‌త కు నోచుకోని ప‌రిస‌రాల‌ ను శుభ్రం చేయ‌క‌పోయిన‌ట్ల‌యితే గ‌నుక, ప‌రిస్థితుల‌ కు త‌ల‌వంచే స్థితి ఎదుర‌వుతుంద‌ని ప్ర‌ధాన మంత్రి అన్నారు. దీనికి భిన్నంగా, ప‌రిస‌ర ప్రాంతాల లోని మురికి ని ప్ర‌క్షాళ‌న చేసిన‌ పక్షంలో, అలా చేసిన వ్య‌క్తి కి శ‌క్తి ని స‌మ‌కూర్చుకొంటాడని, అంతే కాక ఆ వ్య‌క్తి ప్ర‌తికూల ప‌రిస్థితుల‌ కు లోబ‌డడ‌ని చెప్పారు. మ‌హాత్మ గాంధీ ఇచ్చిన ప్రేర‌ణే ‘స్వ‌చ్ఛ్ భార‌త్ అభియాన్’ కు మార్గాన్ని చూపింద‌ని ప్ర‌ధాన మంత్రి అన్నారు. మ‌హాత్మ గాంధీ నుండి భార‌తీయులు స్ఫూర్తి ని పొంది ‘స్వ‌చ్ఛ్ భార‌త్ అభియాన్’ను ప్ర‌పంచం లో కెల్లా ప్ర‌జలు పాలుపంచుకొంటున్న అత్యంత భారీ ఉద్య‌మం గా తీర్చిదిద్దార‌ని కూడా ఆయ‌న చెప్పారు. 2014వ సంవ‌త్స‌రం లో 38 శాతం స్థాయి వ‌ద్ద నిల‌చిన గ్రామీణ పారిశుధ్యం ప్ర‌స్తుతం 94 శాతం స్థాయి కి చేరుకొంద‌ని ఆయ‌న వెల్ల‌డించారు. 5 ల‌క్ష‌ల‌కు పైగా ప‌ల్లెలు ప్ర‌స్తుతం బహిరంగంగా మల మూత్రాదుల విసర్జన కు తావు ఉండని ప్రాంతాలు (ఒడిఎఫ్)గా మారాయ‌ని ఆయ‌న చెప్పారు. భార‌త‌దేశం లో ‘స్వ‌చ్ఛ్ భార‌త్ అభియాన్’ అమ‌లు లోకి వ‌చ్చిన త‌రువాత ప్ర‌జ‌ల జీవ‌న శైలి మారుతోందంటూ ఆయ‌న సంతృప్తి ని వ్య‌క్తం చేశారు. స‌స్‌టైన‌బుల్ డివెల‌ప్‌మెంట్ గోల్స్ ను సాధించే మార్గం లో భార‌త‌దేశం ప‌య‌నిస్తోంద‌ని ఆయ‌న అన్నారు. ప్ర‌పంచాన్ని శుభ్రంగా ఉంచ‌డం లో ‘4 పి’ ల‌కు.. రాజ‌కీయ నాయ‌క‌త్వం (Political Leadership), సార్వజనిక నిధి (Public Funding), భాగ‌స్వామ్యాలు (Partnerships), ఇంకా ప్ర‌జల ప్రాతినిధ్యం (People’s (participation)ల‌కు ఉన్న ప్రాముఖ్యాన్ని గురించి ఆయ‌న ప్ర‌ముఖంగా ప్ర‌స్తావించారు.
మహిళల అంతర్జాతీయ దినం సందర్భం లో నారీ శక్తి కి నమస్కరించిన ప్రధాన మంత్రి

మహిళ ల అంతర్జాతీయ దినం సందర్భం లో నారీ శక్తి కి ప్రధాన మంత్రి శ్రీ నరేంద్ర మోదీ నమస్కరించారు. ప్రధాన మంత్రి అనేక ట్వీట్ లలో – ‘‘మహిళ ల దినం సందర్భం లో, నేను మన నారీ శక్తి కి మరియు వివిధ రంగాల లో వారి కార్యసాధనల కు నమస్కరిస్తున్నాను. భారత ప్రభుత్వం గౌరవానికి, అవకాశాల కు పెద్ద పీట ను వేస్తూ తన వివిధ పథకాల ద్వారా మహిళ ల సశక్తీకరణ పట్ల నిరంతరం శ్రద్ధ వహిస్తూ ఉంటుంది.’’ ‘‘అన్ని వర్గాల కు ఆర్థిక సేవల ను అందించడం మొదలుకొని సామాజిక సురక్ష, మెరుగైన ఆరోగ్య సంరక్షణ సదుపాయాల నుంచి గృహ నిర్మాణం, విద్య మొదలుకొని నవ పారిశ్రామికత్వం వరకు, భారతదేశం యొక్క అభివృద్ధి యాత్ర లో నారీ శక్తి ని ముందు భాగం లో నిలపడం కోసం అనేక ప్రయాసలు చేయడమైంది. రాబోయే కాలాల్లో ఈ ప్రయత్నాల ను మరింత ఎక్కువ శక్తి తో కొనసాగించడం జరుగుతుంది.’’ ‘‘ఈ రోజు న సాయంత్రం పూట 6 గంటల వేళ కు, కచ్ఛ్ లో ఏర్పాటయ్యే ఒక కార్యక్రమాన్ని ఉద్దేశించి నేను ప్రసంగించనున్నాను. ఆ కార్యక్రమం మన సమాజాని కి మహిళా సాధువులు అందించిన తోడ్పాటుల ను గురించి ప్రముఖం గా ప్రస్తావించనుంది.’’ ‘‘సంస్కృతి తాలూకు వేరు వేరు దశ లు, కేంద్రం చేపడుతున్న అనేక సంక్షేమ చర్యల తో పాటు అనేక ఇతర అంశాల ను గురించిన ప్రస్తావన కూడా ఇందులో ఉంటుంది. https://t.co/ImLHzdJpEQ’’ అని పేర్కొన్నారు.
ఆగ‌స్టు 15వ తేదీన త‌న ఉప‌న్యాసం కోసం ఆలోచనలను ఆహ్వానించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2017 ఆగ‌స్టు 15వ తేదీ నాడు దేశ ప్ర‌జ‌ల‌ను ఉద్దేశించి ఇవ్వ‌నున్న ప్ర‌సంగం కోసం ఆలోచ‌న‌ల‌ను ఆహ్వానించారు. దేశ ప్రజలు వారి ఆలోచ‌న‌ల‌ను Narendra Modi App లో ప్రత్యేకంగా సిద్ధంచేసిన ఒక ఓపెన్ ఫోర‌మ్ పై పంచుకోవాలంటూ ప్ర‌ధాన మంత్రి విజ్ఞ‌ప్తి చేశారు. “పంద్రాగ‌స్టు నాడు ఎర్ర‌ కోట బురుజుల మీద నుండి నేను దేశ ప్ర‌జ‌ల‌ను ఉద్దేశించి ప్ర‌సంగించేట‌ప్పుడు, నేను కేవలం ఒక సాధ‌నాన్ని. ఆ గళం 125 కోట్ల మంది భార‌తీయులది. స్వాతంత్య్ర దిన ఉప‌న్యాసం కోసం మీ మ‌దిలో త‌ట్టిన ఆలోచ‌న‌ల‌ను ఎన్ఎమ్ యాప్‌ లోని http://nm4.in/dnldapp లో ప్రత్యేకంగా ఏర్పాటైన ఓపెన్ ఫోర‌మ్ లో పంచుకోండి” అని ప్ర‌ధాన మంత్రి కోరారు.
న్యూ ఢిల్లీ లో ప్రధాన కార్యదర్శులసమావేశం లో పాలుపంచుకొన్న ప్రధాన మంత్రి

ప్రధాన మంత్రి శ్రీ నరేంద్ర మోదీ న్యూ ఢిల్లీ లో జరిగిన ప్రధాన కార్యదర్శుల సమావేశం లో పాలుపంచుకొన్నారు. ముఖ్యమైన విధాన సంబంధి విషయాల పై అభిప్రాయాల ను పరస్పరం వ్యక్తం చేసుకోవడానికి మరియు భారతదేశాన్ని కొత్త శిఖరాల కు తీసుకుపోయేందుకు జట్టు భావన ను బలపరచుకోవడానికి ఇది ఒక విలక్షణ వేదిక గా ఉందని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘ప్రధాన కార్యదర్శుల సమావేశం లో పాలుపంచుకొంటున్నాను. ముఖ్యమైనటువంటి విధాన సంబంధి విషయాల పైన అభిప్రాయాల ను ఒకరి కి మరొకరు వెల్లడించుకోవడానికి మరియు భారతదేశాన్ని కొత్త శిఖరాల కు చేర్చేందుకు అవసరమైన జట్టు భావన ను బలపరచడానికి ఇది ఒక విలక్షణ వేదిక గా ఉంది’’ అని పేర్కొన్నారు.
గుజరాత్ ప్రజలకు ప్రధాన మంత్రి సందేశం

ప్రియమైన గుజరాత్ సోదర, సోదరిమణులరా..! మహాత్మాగాంధీ, సర్దార్ వల్లభాయ్ పటేల్ లాంటి మహనీయులు జన్మించిన రాష్ట్రంలో నిన్నటి నుంచి హింసను ఆయుధంగా వాడుకోవడం అత్యంత బాధాకరం. హింసతో ఎవరికీ మేలు చేకూరదని మన అందరికీ తెలుసు. మనం ఐక్యంగా ఉండి సమష్ఠిగా ముందడుగులు వేసినప్పుడే రాష్ట్ర అభివృద్ధి సాధ్యమని మనం ప్రగాఢంగా విశ్వసించాం. నా సోదర, సోదరిమణులకు ఈ సమయంలో నేను విజ్ఞప్తి చేస్తున్నాను. ఈ సమయంలో మన అందరిదీ ఒకే మంత్రం కావాలి. అదే శాంతి మంత్రం. ప్రజా స్వామ్య స్ఫూర్తిని మనం అంతా పాటించాలి. చర్చల ద్వారా సమస్యల పరిష్కారించుకోవాలి. అందుకోసం కలసి పనిచేయాలి. గుజరాత్ ను అభివృద్ధి లో మరింత ఉన్నత స్థాయికి తీసుకెళ్లే ప్రయత్నాల్లో అందరూ భాగస్వాములు కావాలి. ఇది గుజరాత్ సోదర, సోదరిమణులందరికీ నేను చేస్తున్న వినమ్ర పూర్వక విజ్ఞప్తి.
భారతదేశానికిచెందిన ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్) కు, స్విట్జర్లాండ్కు చెందిన జిఎఆర్ డిపి ఫౌండేషన్ ఆన్ ఆంటిమైక్రోబియల్ రిజిస్టన్స్ రిసర్చ్ ఎండ్ఇన్నొవేశన్ కు మధ్య అవగాహన పూర్వక ఒప్పంద పత్రానికి ఆమోదం తెలిపిన మంత్రిమండలి

అంతర్జాతీయ విజ్ఞానశాస్త్ర పరమైనటువంటి, సాంకేతిక విజ్ఞాన సంబంధమైనటువంటి సహకారం తాలూకు ఫ్రేమ్ వర్క్ పరిధి కి లోబడి భారతదేశాని కి చెందిన ఇండియన్ కౌన్సిల్ ఆఫ్ మెడికల్ రిసర్చ్ (ఐసిఎమ్ఆర్) కు, స్విట్జర్లాండ్ కు చెందిన జిఎఆర్ డిపి ఫౌండేశన్ ఆన్ ఆంటిమైక్రోబియల్ రిజిస్టన్స్ రిసర్చ్ ఎండ్ ఇన్నొవేశన్ కు మధ్య సంబంధాల ను పటిష్ఠ పరచడం తో పాటు ఉభయ పక్షాల ప్రయోజనాలు ముడిపడిన రంగాల లో సహకారాన్ని పెంచుకోవడానికి ఉద్దేశించిన ఒక అవగాహన పూర్వక ఒప్పంద పత్రం గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రి వర్గ సమావేశం దృష్టి కి తీసుకు రావడమైంది. భారతదేశం ఈ ఎమ్ఒయు పై 2021 మార్చి నెల లో సంతకాలు చేసింది. లాభాలు: ఈ ఎమ్ఒయు ఉభయ పక్షాల ప్రయోజనాలు ముడి పడిన రంగాల లో భారతదేశానికి, స్విట్జర్లాండ్ కు మధ్య సంబంధాల ను అంతర్జాతీయ విజ్ఞ‌ాన శాస్త్రపరమైన, సాంకేతిక విజ్ఞ‌ానపరమైన సహకారం తాలూకు ఒక ఫ్రేంవర్క్ పరిధి కి లోబడి మరింత గా బలోపేతం చేయనుంది. ఆర్థిక ప్రభావం: ఐసిఎమ్ఆర్-జిఎఆర్ డిపి సహకారం లో భాగం గా సంయుక్త లక్ష్యాలు విజయవంతం అయ్యేటట్లు చూడటానికి ఉభయ పక్షాలు ఆర్థికం గాను, ఇతరత్రా పద్ధతులలోను తోడ్పాటులను అందించడం కోసం ఒక వ్యూహాన్ని ఏర్పరచడం అనేది కలిసి ఉంటుంది. ప్రాజెక్టుల లో నిమగ్నం అయిన ఇతర పక్షానికి గాని లేదా తృతీయ పక్షాల కు గాని నేరు గా ఆర్థిక సహాయాన్ని అందించేందుకు ఆస్కారం ఉంటుంది. ఆర్థికమైనటువంటి తోడ్పాటు, ఇతరేతరమైనటువంటి తోడ్పాటులు అనేవి చట్ట పరమైన నిబద్ధత తో కూడిన వేరు వేరు ఒప్పందాల కు లోబడి ఉంటాయి. పూర్వ రంగం: దేశం లో సంస్థల పరంగా అంతర్గతం గానూ, ఆ పరిధి కి ఆవల జరిగే బయోమెడికల్ రిసర్చ్ ను ఐసిఎమ్ఆర్ ప్రోత్సహిస్తూ వస్తున్నది. జిఎఆర్ డిపి ఒక లాభాపేక్ష రహిత పరిశోధన, అభివృద్ధి సంస్థ గా పనిచేస్తోంది. జిఎఆర్ డిపి ఆంటీబయోటిక్ చికిత్సల ను మెరుగుపరచడం గానీ లేదా అటువంటి చికిత్స పద్ధతుల ను అభివృద్ధి పరచి వాటిని లక్షిత వర్గాల కు అందజేయడం ద్వారా ప్రపంచ వ్యాప్త సార్వజనిక ఆరోగ్య అవసరాల ను తీర్చడం కోసం కృషి చేస్తున్నది.
శికాగో లో1893వ సంవత్సరం లో స్వామి వివేకానంద ప్రతిష్ఠిత ఉపన్యాసాన్ని స్మరించుకొన్న ప్రధానమంత్రి

స్వామి వివేకానంద 1893వ సంవత్సరం లో శికాగో లో చేసిన ప్రతిష్ఠిత ఉపన్యాసం యొక్క సారం లో మరింత అధిక న్యాయభరితమైన, సమృద్ధియుతమైన, అన్ని వర్గాల ను కలుపుకొని పోయే ప్రపంచాన్ని ఆవిష్కరించే సామర్థ్యం ఉండిందని ప్రధాన మంత్రి శ్రీ నరేంద్ర మోదీ అన్నారు. ‘‘మనం శికాగో లో స్వామి వివేకానంద 1893వ సంవత్సరం లో చేసిన ప్రతిష్ఠిత ఉపన్యాసాన్ని స్మరించుకొందాం. ఆ ప్రసంగం భారతీయ సంస్కృతి తాలూకు విశిష్టతల ను సుందరంగా చాటిచెప్పింది. ఆయన ప్రసంగం సారం లో మరింత అధిక న్యాయభరితమైన, సమృద్ధియుతమైన, అన్ని వర్గాల ను కలుపుకొని పోయే ప్రపంచాన్ని ఆవిష్కరించే సామర్థ్యం ఉండింది.’’ అని ఆ ప్రతిష్ఠిత ఉపన్యాసం తాలూకు వార్షిక ఉత్సవ సందర్భం లో ప్రధాన మంత్రి ఒక ట్వీట్ లో పేర్కొన్నారు.
ఇంధన పొదుపు/పరిరక్షణ రంగంలో భారత్-ఫ్రాన్స్ మధ్య అవగాహన ఒప్పందానికి కేంద్ర మంత్రిమండలి ఆమోదం

ఇంధన పొదుపు/పరిరక్షణ రంగంలో భారత్-ఫ్రాన్స్ మధ్య 2018 అక్టోబరు 17వ తేదీన సంతకాలు పూర్తయిన అవగాహన ఒప్పందం గురించి ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలికి అధికార యంత్రాంగం వివరించింది. కీలక ప్రభావం: శాస్త్ర-సాంకేతిక సంబంధితమైన అవగాహన ఒప్పందమిది. సాంకేతిక సహాయం, సహకారం రూపంలో శాస్త్రవిజ్ఞాన ఆదానప్రదానం మాత్రమే ఇందులో భాగంగా ఉంటుంది. ఇంధన సామర్థ్యంతోపాటు గిరాకీ నిర్వహణలో విధివిధానాలు, కార్యక్రమాలు, సాంకేతిక పరిజ్ఞానాల సమాచారం ఇచ్చిపుచ్చుకుంటూ ముందడుగు వేయడమే ఈ ఒప్పందంలో ప్రధానాంశం. ప్రయోజనాలు: ఇంధన పొదుపుపై అవగాహన పెంచడానికి ఈ అవగాహన ఒప్పందం తోడ్పడుతుంది. ఐఎన్డీసీ నిర్దేశిత అంతర్జాతీయ ఉద్గారాలను పసిగట్టే దిశగా కర్బన ఉద్గారాల, హరితవాయు (GHG) ఉద్గారాల సమాచారం సేకరణ, విశ్లేషణ సంబంధిత ఉపకరణాల రూపకల్పన, వినియోగం దీని ప్రధానోద్దేశం. ఆ మేరకు ఇంధన పొదుపు సాంకేతిక పరిజ్ఞానాలపై పరిశోధన-అభివృద్ధి, ప్రయోగాత్మక వినియోగం తదితరాలను ఇది ప్రోత్సహిస్తుంది. అంతేకాకుండా విద్యుత్ రవాణాపై ప్రత్యేకంగా దృష్టి సారిస్తూ స్థిరమైన చలనశీలతను అభివృద్ధి చేసేందుకు తోడ్పడుతుంది.